CELEX: C2007/283/02
Language: fi
Date: 2007-11-24 00:00:00
Title: Asia C-351/04: Yhteisöjen tuomioistuimen tuomio (toinen jaosto) 27.9.2007 (High Court of Justicen (Chancery Division) (Yhdistynyt kuningaskunta) esittämä ennakkoratkaisupyyntö) — Ikea Wholesale Ltd v. Commissioners of Customs & Excise (Polkumyynti — Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonti — Asetus (EY) N:o 2398/97 — Asetus (EY) N:o 1644/2001 — Asetus (EY) N:o 160/2002 — Asetus (EY) N:o 696/2002 — WTO:n riitojenratkaisuelimen suositukset ja päätökset — Oikeusvaikutukset — Asetus (EY) N:o 1515/2001 — Taannehtivuus — Maksettujen tullien palauttaminen)

24.11.2007   
            
            
               FI
            
            
               Euroopan unionin virallinen lehti
            
            
               C 283/2
            
         Yhteisöjen tuomioistuimen tuomio (toinen jaosto) 27.9.2007 (High Court of Justicen (Chancery Division) (Yhdistynyt kuningaskunta) esittämä ennakkoratkaisupyyntö) — Ikea Wholesale Ltd v. Commissioners of Customs & Excise
   (Asia C-351/04) (1)
   
   (Polkumyynti - Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonti - Asetus (EY) N:o 2398/97 - Asetus (EY) N:o 1644/2001 - Asetus (EY) N:o 160/2002 - Asetus (EY) N:o 696/2002 - WTO:n riitojenratkaisuelimen suositukset ja päätökset - Oikeusvaikutukset - Asetus (EY) N:o 1515/2001 - Taannehtivuus - Maksettujen tullien palauttaminen)
   (2007/C 283/02)
   Oikeudenkäyntikieli: englanti
   Ennakkoratkaisua pyytänyt tuomioistuin
   High Court of Justice (Chancery Division)
   Pääasian asianosaiset
   
      Kantaja: Ikea Wholesale Ltd
   
      Vastaaja: Commissioners of Customs & Excise
   Oikeudenkäynnin kohde
   Ennakkoratkaisupyyntö — High Court of Justice (Chancery Division) — Lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa 28 päivänä marraskuuta 1997 annetun neuvoston asetuksen (EY) N:o 2398/97 pätevyys — Asetuksen (EY) N:o 2398/97 muuttamisesta ja sen Intiasta peräisin olevaan tuontiin soveltamisen keskeyttämisestä 7 päivänä elokuuta 2001 annetun neuvoston asetuksen (EY) N:o 1644/2001 pätevyys — Asetuksen (EY) N:o 2398/97 muuttamisesta ja menettelyn päättämisestä Pakistanista peräisin olevan tuonnin osalta 28 päivänä tammikuuta 2002 annetun neuvoston asetuksen (EY) N:o 160/2002 pätevyys — Asetuksella (EY) N:o 2398/97 käyttöön otetun lopullisen polkumyyntitullin vahvistamisesta Intiasta peräisin olevien puuvillan tyyppisten vuodeliinavaatteiden tuonnissa 22 päivänä huhtikuuta 2002 annetun asetuksen (EY) N:o 696/2002 pätevyys
   Tuomiolauselma
   
               1)
            
            
               Lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa 28.11.1997 annetun neuvoston asetuksen (EY) N:o 2398/97 1 artikla on pätemätön siltä osin kuin Euroopan unionin neuvosto sovelsi tutkinnan kohteena olevaa tuotetta koskevan polkumyyntimarginaalin määrittämiseksi kunkin kyseessä olevan tuotetyypin osalta negatiivisten polkumyyntimarginaalien ”nollaamismenetelmää”.
            
         
               2)
            
            
               Pääasiassa kyseessä olevan kaltaisella tuojalla, joka on nostanut kansallisessa tuomioistuimessa kanteen päätöksistä, joilla siltä on peritty polkumyyntitulleja asetuksen N:o 2398/97, joka on tällä tuomiolla todettu pätemättömäksi, mukaisesti, on lähtökohtaisesti oikeus vedota pääasiassa tähän pätemättömyyteen saadakseen nämä tullit palautetuiksi yhteisön tullikoodeksista 12.10.1992 annetun neuvoston asetuksen (ETY) N:o 2913/92 236 artiklan 1 kohdan mukaisesti.
            
         
      (1)  EUVL C 262, 23.10.2004.